Komisijas dienestu darba dokuments kas pievienots Priekšlikums Eiropas Parlamenta un Padomes lēmums par Padomes direktīvas 76/769/EEK grozījumiem attiecībā uz dažu bīstamo vielu — 2 (2 metoksietoksi)etanola, 2 (2 butoksietoksi)etanola, metilēndifenildiizocianāta, cikloheksāna un amonija nitrāta— un to preparātu tirgū laišanas un lietošanas ierobežojumiem (Padomes direktīvas 76/769/EEK grozījumi) - Ietekmes novērtējuma kopsavilkums {COM(2007)559 galīgā redakcija} {SEC(2007) 1237} /* SEC/2007/1238 galīgā redakcija */





[pic] | EIROPAS KOPIENU KOMISIJA | Briselē, 2.10.2007 SEC(2007) 1238 KOMISIJAS DIENESTU DARBA DOKUMENTS kas pievienots Priekšlikums EIROPAS PARLAMENTA UN PADOMES LĒMUMS par Padomes Direktīvas 76/769/EEK grozījumiem attiecībā uz dažu bīstamo vielu — 2-(2-metoksietoksi)etanola, 2-(2-butoksietoksi)etanola, metilēndifenildiizocianāta, cikloheksāna un amonija nitrāta— un to preparātu tirgū laišanas un lietošanas ierobežojumiem (Padomes Direktīvas 76/769/EEK grozījumi) IETEKMES NOVĒRTĒJUMA KOPSAVILKUMS {COM(2007)559 galīgā redakcija} {SEC(2007) 1237} Atbildīgais ĢD: Uzņēmējdarbība un rūpniecība Citi iesaistītie dienesti: Vide; Veselības un patērētāju tiesību aizsardzība; Nodarbinātība un sociālie jautājumi; Tiesiskums, brīvība un drošība. Programmas plāns vai darba programma: 2007/ENTR/015 Priekšvēsture Šis ietekmes novērtējuma[1] kopsavilkums pievienots priekšlikumam Komisijas lēmumam par Direktīvas 76/769/EEK grozījumiem par tirdzniecības un lietošanas ierobežojumu noteikšanu attiecībā uz dažām bīstamām vielām un to preparātiem. Saskaņā ar Regulu (EEK) Nr. 793/93 par esošo vielu riska faktoru novērtējumu un kontroli veikts četru vielu [2-(2-metoksietoksi)etanola (DEGME), 2-(2-butoksietoksi)etanola (DEGBE), metilēndifenildiizocianāta (MDI) un cikloheksāna] radītā riska novērtējums attiecībā uz cilvēka veselību un vidi. Tika identificēts risks patērētāju veselībai, lietojot konkrētus produktus, kas satur šīs vielas, kura samazināšanai ieteiktā stratēģija ir tirdzniecības un lietošanas ierobežojumu noteikšana saskaņā ar Direktīvu 76/769/EEK. Šajā ietekmes novērtējumā minētie ieteikumi precizēti un dots pamatojums tiesību akta priekšlikumam. Amonija nitrāts nav prioritāra viela saskaņā ar Regulu Nr. 793/93. Tomēr ir identificēts sprādzienbīstamības risks gadījumos, kad to augstā koncentrācijā lieto mēslošanas līdzekļos. Pret šiem riskiem jāvēršas visā ES. PROCEDūRAS JAUTāJUMI UN APSPRIEšANA AR IEINTERESēTAJāM PERSONāM Lēmuma priekšlikuma projekts tika apspriests vairākās Komisijas darba grupas par Direktīvu 76/769/EEK sanāksmēs, kurās piedalījās arī Eiropas Ķīmiskās rūpniecības padomes pārstāvji. Notika konsultācijas arī ar Eiropas Patērētāju organizāciju ( BEUC ). Jautājums par amonija nitrātu tika apspriests Komisijas darba grupā par mēslošanas līdzekļiem. Dalībvalstis ar nozari, ko pārstāvēja Eiropas Minerālmēslu ražotāju asociācija, vienojās par to, ka visiem amonija nitrāta mēslošanas līdzekļiem ar augstu slāpekļa saturu jāatbilst harmonizētām ES drošības prasībām un ka jāizmanto Direktīva 76/769/EEK (gan attiecībā uz EK mēslošanas līdzekļiem, gan valstu noteikumiem atbilstošajiem minerālmēsliem). Lai novērstu tiesību normu dublēšanos vai pretrunas, tika izskatīti arī citi tiesību akti, piemēram, direktīva par preču vispārējo drošību, regula par mēslošanas līdzekļiem, direktīvas par bīstamu vielu un preparātu klasifikāciju, iepakojumu un marķējumu, direktīva par bīstamo kravu pārvadājumiem ar autotransportu. Problēmas definēšana un politikas iniciatīvas mērķi ES riska novērtējumos par DEGME, DEGBE, MDI un cikloheksānu identificēts risks patērētājiem, ko rada to izmantošanas veids un lietošana, kuras laikā notiek šo vielu uzsūkšanās caur ādu un ieelpošana. Attiecībā uz amonija nitrātu ir identificēts sprādzienbīstamības risks gadījumos, kad to augstā koncentrācijā lieto mēslošanas līdzekļos. Nevienai no šīm vielām netika konstatēts vides bīstamības risks. Risināmās problēmas ir šādas. - DEGME: risks patērētājiem saistīts ar DEGME izmantošanu krāsu un krāsas noņēmēju sastāvā to lietošanas laikā. - DEGBE: risks patērētājiem saistīts ar DEGBE izmantošanu krāsu sastāvā to lietošanas laikā ar izsmidzināšanu. Ar izsmidzināšanu lietojamajām krāsām noteiktās DEGBE drošas koncentrācijas robežvērtība ir 3 %. Risks patērētājiem nav identificēts attiecībā uz citām krāsām, ko lieto, izmantojot citus paņēmienus. - MDI: risks patērētājiem no MDI, ko satur daži produkti, kurus pārdod iedzīvotājiem. - Cikloheksāns: risks patērētājiem, ko rada cikloheksāna lietošana adhezīvos uz neoprēna bāzes, kurus izmanto segumu ieklāšanai lielās grīdu platībās. - Amonija nitrāts: mēslošanas līdzekļi ar augstu slāpekļa saturu, kuri atbilst citām, nevis ES līmenī noteiktām drošības prasībām, visā ES lauksaimniekiem un izplatītājiem var nebūt vienlīdz droši. Minerālmēsli ar augstu slāpekļa saturu var tikt izmantoti sprāgstvielu izgatavošanai ļaunprātībām. Priekšlikuma mērķis ir samazināt vai novērst identificētos riskus. Komisijas tiesības pieņemt lēmumu Padomes Direktīvas 76/769/EEK mērķis ir paredzēt saskaņotus noteikumus, lai panāktu augsta līmeņa cilvēka veselības un vides aizsardzību visā Kopienā un novērstu valstu tiesību normu atšķirības, kas var radīt Kopienas iekšējā tirgus darbības traucējumus. Tas nav iespējams, attiecīgu lēmumu pieņemšanu atstājot tikai dalībvalstu ziņā. Tā kā identificētās problēmas ir visās dalībvalstīs, lēmuma pieņemšana Kopienas līmenī ir iedarbīgākais un samērīgākais identificēto risku novēršanas veids. Izvirzīto mērķu sasniegšanas politikas variantu salīdzinājums Dažādos paredzēto mērķu sasniegšanas variantos ņemta vērā patlaban esošā tirgus situācija attiecībā uz konkrētām ķīmiskajām vielām, to faktiskais lietojums un jaunākā informācija, kuru Komisija saņēmusi no nozares un dalībvalstu kompetentajām iestādēm. DEGME | EFEKTIVITāTE | IEDARBīGUMS | Nav tiesību aktu | Ļoti zema: riski patērētāju veselībai var nesamazināties. Dalībvalstis var pieņemt atšķirīgus noteikumus, kas traucē iekšējā tirgus darbību. | Zems: nozarei nav papildu izmaksu, taču mērķi netiek sasniegti. | Nozares brīvprātīgi veikti pasākumi | Ļoti zema: grūtības panākt brīvprātīgu vienošanos ar visiem iesaistītajiem, uzraudzīt MVU darbību, kā arī importu. Netiek garantēta patērētāju veselības aizsardzība. | Vidējs: nozarei var rasties ievērojamas papildu administratīvās izmaksas, kas saistītas ar brīvprātīgās vienošanās panākšanu, ieviešanu un ievērošanas uzraudzību. | Papildu lietošanas instrukcijas uz produktiem, kas satur DEGME „Tikai profesionāliem lietotājiem” | Vidēja: var atturēt lietotājus no šādu produktu izmantošanas gadījumos, kad tiem varētu būt pieejami tikai profesionāliem lietotājiem paredzēti produkti. | Zems: papildu izmaksas uzņēmumiem, kas saistītas ar visas produkcijas marķēšanu, kas patērētāju veselības aizsardzībai neko nedod, jo patērētājiem un profesionāliem lietotājiem paredzētajiem produktiem jau tagad ir dažādi tirdzniecības kanāli. | Pilnīgs lietošanas aizliegums patērētājiem | Augsta: krāsas un krāsas noņēmēji, kas satur DEGME, vairs nevar atgriezties ES tirgū. Tiktu garantēta patērētāju veselības aizsardzība. | Augsts: uzņēmumiem nav nekādu papildu izmaksu, jo krāsas un krāsas noņēmēji, kas satur DEGME, jau patlaban ES tirgū nav pieejami lietošanai patērētājiem. | DEGBE | EFEKTIVITāTE | IEDARBīGUMS | Nav tiesību aktu | Ļoti zema: riski patērētāju veselībai var nesamazināties. Dalībvalstis var pieņemt atšķirīgus noteikumus, kas traucē iekšējā tirgus darbību. | Zems: nozarei nav papildu izmaksu, taču mērķi netiek sasniegti. | Nozares brīvprātīgi veikti pasākumi | Ļoti zema: grūtības panākt vienošanos, iesaistot lielos, gan arī mazos un vidējos uzņēmumus, kā arī importu. Netiek garantēta patērētāju veselības aizsardzība. | Vidējs: nozarei var rasties ievērojamas papildu administratīvās izmaksas, kas saistītas ar brīvprātīgās vienošanās panākšanu, ieviešanu un ievērošanas uzraudzību. | Papildus lietošanas instrukcijas uz produktiem, kas satur DEGBE „Nelietot, izmantojot krāsas smidzināšanas ierīces” uz krāsām, kas nav paredzētas lietošanai ar izsmidzināšanu, un satur vairāk nekā 3 % DEGBE „Tikai profesionāliem lietotājiem” uz krāsām, kas paredzētas lietošanai ar izsmidzināšanu, un satur 3 % DEGBE | Augsta: patērētāji tiek brīdināti nelietot krāsas ar smidzināšanu, ja tās satur > 3 % DEGBE. Vidēja: var atturēt lietotājus no šādu produktu izmantošanas gadījumos, kad tiem ir pieejami tikai profesionāliem lietotājiem paredzēti produkti. | Vidējs: uzņēmumiem rodas nelielas papildu izmaksas, kas saistītas ar produktu marķējuma maiņu, kuras iespējams samazināt, nosakot ilgāku pārejas periodu. Zems: papildu izmaksas uzņēmumiem, kas saistītas ar visas produkcijas marķēšanu, kas patērētāju veselības aizsardzībai neko nedod, jo patērētājiem un profesionāliem lietotājiem paredzētajiem produktiem jau tagad ir dažādi tirdzniecības kanāli. | DEGBE koncentrācijas ierobežojums līdz 3 % ar smidzināšanu lietojamajās krāsās | Augsta: DEGBE satura ierobežojums līdz 3°% ar smidzināšanu lietojamajās krāsās novērš risku patērētājiem. | Augsts: ļoti ierobežotas izmaksas, kas saistītas ar neliela daudzuma pārējo to ar smidzināšanu lietojamo krāsu izņemšanu no tirgus vai sastāva maiņu, kuras satur vairāk nekā 3 % DEGBE. | Pilnīgs DEGBE izmantošanas aizliegums patērētājiem lietošanai ar izsmidzināšanu paredzētajās krāsās | Augsta: garantēta patērētāju veselības aizsardzība, jo vairs nebūs pieejamas DEGBE saturošas krāsas, kas lietojamas ar smidzināšanu. | Ļoti zems: visu ar smidzināšanu lietojamo krāsu, kas satur DEGBE, izņemšana no tirgus vai pārstrāde, mainot sastāvu, ir dārgs pasākums. Apgrozījuma un strādājošo skaita samazināšanās uzņēmumos, kuri krāsu receptūrās nevar aizstāt DEGBE. | MDI | EFEKTIVITāTE | IEDARBīGUMS | Nav tiesību aktu | Ļoti zema: potenciālie riski patērētāju veselībai var nesamazināties. Dalībvalstis var pieņemt atšķirīgus noteikumus, kas traucē iekšējā tirgus darbību. | Zems: nozarei nav papildu izmaksu, taču mērķi netiek sasniegti. | Nozares brīvprātīgi veikti pasākumi | Ļoti zema: grūtības panākt vienošanos ar visiem iesaistītajiem (īpaši tāpēc, ka visiem lietojumiem ir iespējamas alternatīvas), uzraudzīt mazos un vidējos uzņēmumus, kā arī importu. Netiek garantēta patērētāju veselības aizsardzība. | Vidējs: nozarei var rasties ievērojamas papildu administratīvās izmaksas, kas saistītas ar brīvprātīgās vienošanās panākšanu, ieviešanu un ievērošanas uzraudzību. | Piemērotu individuālās aizsardzības līdzekļu (IAL) pārdošana kopā ar MDI saturošiem produktiem IAL ādai (aizsargcimdi) IAL elpošanas orgāniem (gāzmaskas) | Augsta līdz vidēja: regulāra aizsargcimdu lietošana būtiski samazina kaitīgo iedarbību caur ādu. Aizsargcimdu pievienošana produktam ir efektīvāks pasākums par norādi uz etiķetes. Zema: patērētāji īslaicīgas lietošanas laikā gāzmaskas neizmantos, un tās nepirks efektīvu gāzmasku augstās cenas dēļ. | Augsts: polietilēna aizsargcimdi ir lētāki (0,15 euro uz baloniņu) un lietošanā ērtāki par cimdiem no nitrila (3,5 euro) vai neoprēna (10 euro), un tie ir patērētāju aizsardzībai pietiekami efektīvi. Polietilēna aizsargcimdu pievienošanas kopējās izmaksas ir tikai aptuveni 2 % no produkta izmaksām. Ļoti zems: obligāta gāzmaskas lietošana nav samērīgs pasākums ne saistībā ar MDI saturošu produktu lietošanas biežumu (vai ilgumu), ne kaitīgo iedarbību kopumā. Piemērotāko gāzmasku cena ir aptuveni 70 euro (t.i., aptuveni 10 reizes augstāka par vienkomponenta putu baloniņa cenu). | Atbilstošas lietošanas instrukcijas uz produktiem, kas satur MDI „Var izraisīt alerģiskas reakcijas personām, kuras jau jutīgas pret citiem diizocianātiem, izņemot MDI” „Personām, kas sirgst ar astmu, var izraisīt astmas lēkmei līdzīgas reakcijas” „Var izraisīt ādas reakcijas personām, kas sirgst ar ādas slimībām” „Strādājot slikti vēdināmās telpās, lietot gāzmasku ar piemērotu filtru (piemēram, standartam EN 14387:2004 atbilstošu gāzmasku ar A1 tipa filtru)” | Vidēja: ar īpašām instrukcijām var informēt un aizsargāt patērētājus MDI saturošu produktu lietošanas laikā. Brīdinājums izmantot gāzmasku, strādājot slikti vēdināmās telpās, patērētājus rosina uzlabot ventilāciju un nodrošināt, lai profesionāļi, ja vajadzīgs, strādātu gāzmaskā. | Augsts: uzņēmumiem būs nelielas papildu izmaksas, kas saistītas ar marķējuma maiņu. Tās iespējams samazināt, nosakot ilgāku pārejas periodu. | Pilnīgs lietošanas aizliegums patērētājiem | Augsta: MDI saturošu produktu radītais risks patērētājiem tiktu pilnībā novērsts. | Ļoti zems: MDI saturošu produktu aizliegums nebūtu samērīgs pasākums ar to radīto risku patērētājiem. Visu MDI saturošo produktu aizlieguma radītie tiešie zaudējumi visā ražošanas ķēdē ir apmēram EUR 200 milj. apgrozījuma. Bez apmēram 100 darba vietām, kas tiek zaudētas ražošanas uzņēmumos, to skaits samazinās arī izplatītāju ķēdē. MDI aizstāšanai ir dažas alternatīvas, taču tās nav piemērotas visiem lietojumiem, un tām nav tādas pašas īpašības kā MDI. | CIKLOHEKSāNS | EFEKTIVITāTE | IEDARBīGUMS | Nav tiesību aktu | Ļoti zema: potenciālie riski patērētāju veselībai var nesamazināties. Dalībvalstis var pieņemt atšķirīgus noteikumus, kas traucē iekšējā tirgus darbību. | Zems: nozarei nav papildu izmaksu, taču mērķi netiek sasniegti. | Nozares brīvprātīgi veikti pasākumi | Ļoti zema: grūtības panākt vienošanos, iesaistot iesaistītos uzņēmumus, uzraudzīt mazos un vidējos uzņēmumus, kā arī importu. Netiek garantēta patērētāju veselības aizsardzība. | Vidējs: nozarei var rasties ievērojamas papildu administratīvās izmaksas, kas saistītas ar brīvprātīgās vienošanās panākšanu, ieviešanu un ievērošanas uzraudzību. | Reglamentēta iepakojuma lieluma samazināšana | Vidēja: iepakojuma lieluma samazināšana līdz 650 g samazina virsmas laukumu lietošanas un iedarbības laikā. | Vidējs līdz augsts: noteiktā 650 g robežvērtība nozarei neradītu ievērojamas ekonomiskas izmaksas. Šo pasākumu var būt nepieciešams papildināt ar attiecīgiem noteikumiem par marķēšanu. | Attiecīgas izmantošanas un lietošanas instrukcijas uz iepakojuma „Nelietot grīdas segumu ieklāšanai” „Nelietot slikti vēdināmās telpās” | Vidēja: īpaši brīdinājuma uzraksti patērētājus atturēs izmantot cikloheksānu saturošus adhezīvus uz neoprēna bāzes slikti vēdināmās telpās un lietot grīdas segumu ieklāšanai. | Augsts: uzņēmumiem būs nelielas papildu izmaksas, kas saistītas ar marķējuma maiņu. Tās iespējams samazināt, nosakot ilgāku pārejas periodu. | Pilnīgs lietošanas aizliegums patērētājiem | Augsta: tiktu pilnībā nodrošināta patērētāju veselības aizsardzība. | Zems: augstas izmaksas, jo patlaban cikloheksāna aizstāšanai nav piemērotu alternatīvu, īpaši lietojumiem nelielā apjomā, piemēram, apavu remontam. | AMONIJA NITRāTS | EFEKTIVITāTE | IEDARBīGUMS | Nav tiesību aktu | Ļoti zema: riski patērētāju veselībai var nesamazināties. | Zems: nav nekādu papildus izmaksu, bet nav arī nekādu ieguvumu. | Nozares brīvprātīgi veikti pasākumi | Ļoti zema: Jau patlaban ir iespēja brīvprātīgi ievērot Regulā 2003/2003 noteiktos drošības standartus, bet tā ne vienmēr tiek izmantota. Grūtības uzraudzīt mazos un vidējos uzņēmumus, kā arī importu. | Zems: grūti piemērot nozares fragmentārā piedāvājuma dēļ. Nozarei var rasties ievērojamas papildus administratīvās izmaksas, kas saistītas ar brīvprātīgās vienošanās panākšanu, ieviešanu un ievērošanas uzraudzību. | Slāpekļa satura samazināšana visos amonija nitrātu saturošajos mēslošanas līdzekļos | Augsta: pievienojot kalcija vai magnija karbonātu, amonija saturs pazeminās zem par drošu atzītās slāpekļa satura 28 % robežas, novēršot detonāciju. | Zems: papildus 10 % transportēšanas un glabāšanas izmaksas inertu vielu pievienošanas dēļ. Nav nekādu priekšrocību, jo lielākajai daļai augšņu nav jādod papildus karbonāti. | Mēslošanas līdzekļu laišana tirgū ar slāpekļa saturu > 28 % tikai tad, ja tie atbilst Regulā (EK) Nr. 2003/2003 noteiktajām drošības prasībām un patērētāju lietojumam noteiktajam slāpekļa satura ierobežojumam < 20 % | Augsta: Nejaušas eksplozijas riski tiek efektīvi samazināti, jo visi mēslošanas līdzekļi atbilst Regulā 2003/2003 noteiktajai drošības specifikācijai. Piekļuves iespējas minerālmēsliem, kurus var izmantot ļaunprātīgiem nolūkiem, ir tikai profesionāliem lietotājiem. | Augsts: nelielas papildu izmaksas mēslošanas līdzekļu sastāva un īpašību modificēšanai un atbilstības apliecināšanai, izmantojot detonācijas testu. Neliels tirdzniecības apjoma samazinājums iedzīvotājiem, un tā kompensācija, pārdodot citādu veidu minerālmēslus. | Secinājumi - DEGME Pilnīgs DEGME saturošu krāsu un krāsas noņēmēju tirgū laišanas aizliegums lietošanai patērētājiem ir efektīvs un iedarbīgs patērētājiem radīto risku novēršanas pasākums. Veiktā analīze liecina, ka tas nerada papildu izmaksas nozarei, un tāpēc šis pasākums ir uzskatāms par samērīgu. - DEGBE DEGBE satura 3 % robežvērtības noteikšana ar smidzināšanu lietojamajām krāsām, kuras pārdod iedzīvotājiem, ir efektīvs un iedarbīgs patērētājiem radīto risku novēršanas pasākums. Šis pasākums nozarei nerada lielas papildu izmaksas, jo jau patlaban DEGBE saturs lielākajā daļā ar izsmidzināšanu lietojamo krāsu ir vienāds vai mazāks par 3 %. Papildus norādījums „ Nelietot, izmantojot krāsas smidzināšanas ierīces” uz visām pārējām krāsām, kurās DEGBE saturs ir lielāks par 3 %, patērētājiem palīdzēs tās lietot pareizi. Nozares papildu izmaksas sakarā ar marķējuma izmaiņām ir nelielas, un tās iespējams samazināt, nosakot ilgāku pārejas periodu. Šis pasākums tāpēc ir samērīgs. - MDI Prasība visiem produktiem, kas satur MDI un ko pārdod iedzīvotājiem, pievienot polietilēna aizsargcimdus, īpašus brīdinājuma uzrakstus un lietošanas instrukcijas, ir efektīvs un iedarbīgs patērētāju veselībai radītā riska samazināšanas pasākums. Patērētājiem ir iespēja samazināt kaitīgo iedarbību caur ādu, un tie tiek pietiekami informēti, lai MDI saturošu produktu lietošanas laikā rīkotos pareizi. Polietilēna aizsargcimdu izmaksas salīdzinājumā ar produkta cenu ir zemas, bet ar marķējuma maiņu saistītās izmaksas var samazināt, nosakot ilgāku pārejas periodu. Šie pasākumi tāpēc ir samērīgi. Komisijas darba grupa par Direktīvu 76/769/EEK ir pieņēmusi lēmumu, ka jāveic papildus pētījums, lai iegūtu vairāk datu par iespējamajiem elpošanas orgānu alerģijas gadījumiem, kuru izraisījuši MDI saturoši produkti. Pamatojoties uz šā pētījuma rezultātiem jāizskata jautājums par papildus aizsardzības pasākumu noteikšanu gadījumā, ja riski patērētājiem apstiprināsies. - Cikloheksāns Efektīvi un iedarbīgi pasākumi patērētāju risku samazināšanai, ko rada cikloheksānu saturoši adhezīvi uz neoprēna bāzes, kurus pārdod iedzīvotājiem, ir papildus marķējums „Nelietot grīdas segumu ieklāšanai” un „Nelietot slikti vēdināmās telpās” , kā arī iepakojuma izmēra samazināšana līdz 650 g. Nozares papildu izmaksas sakarā ar marķējuma izmaiņām nav pārlieku augstas, un tās iespējams samazināt, nosakot ilgāku pārejas periodu. Šie pasākumi tāpēc ir samērīgi. - Amonija nitrāts (AN) Tādu tirdzniecības ierobežojumu noteikšana attiecībā uz amonija nitrāta mēslošanas līdzekļiem ar augstu slāpekļa saturu (> 28 %), lai tie atbilstu Regulā (EK) Nr. 2003/2003 noteiktajām drošības prasībām, ir efektīvākais un izmaksu ziņā izdevīgākais risinājums, lai nodrošinātu, ka visi AN minerālmēsli atbilst harmonizētiem drošības standartiem. Iedzīvotājiem pārdos tikai tādus mēslošanas līdzekļus, kuru slāpekļa saturs ir < 20 %. Pārdošanas apjoma samazinājums būs pavisam neliels. Šis pasākums tāpēc ir samērīgs. Uzraudzība un novērtēšana Dalībvalstīm ir ilgāku laiku izveidoti mehānismi un izraudzītas iestādes ar Direktīvu 76/769/EEK noteikto ierobežojumu ievērošanas uzraudzībai. Šis pašas struktūras var izmantot saskaņā ar Regulu (EK) Nr. 1907/2006, lai uzraudzītu ierobežojumu ievērošanu, kuri no jauna ierosināti šā lēmuma priekšlikumā, un tāpēc administratīvais slogs netiek ievērojami palielināts. [1] Dokumentu pilnā versijā angļu valodā sk.: http://ec.europa.eu/enterprise/chemicals/studies_en.htm